ალექსეი შერვაშიძის შვილი პატარა ლეონიდე//ლეო// შერვაშიძე მის ბიძა კონსტანტინე ლაკერბაისთან ერთად. ლეონიდე//ლეო// ალექსეის ძე შერვაშიძე//1910,პარიზი,2003,თბილისი//,ხელოვნებათა დამსახურებული მოღვაწე,ხელოვნებათმცოდნეობის დოქტორი,პროფესორი. 1916 წელს ჩამოიყვანეს პარიზიდან. იყო ცნობილი მხატვარი-ხელოვნებათმცოდნეების ა.ბუხოვის და ვ.კონტარევის მოწაფე. დაასურათა ვ.კუკბას და ა.ხაშბას მიერ შედგენილი აფხაზური ზღაპრების კრებული. იყო ასევე აფხაზური ანბანის და ა.ფადეევის ისტორიის წიგნის მხატვარი. 1936 წელს ლ.შერვაშიძემ განაგრძო სწავლა თბილისი რკინიგზის ტრანსპორტის ინსტიტუტში და ამავე დროს მუშაობდა საქართველოს სახელმწიფო მუზეუმის არქეოლოგიისა და ეთნოგრაფიის განყოფილებაში. 1942-1944 წლებში მონაწილეობდა მეორე მსოფლიო ომში. 3 წლის შემდეგ ჩააბარა ქართული ხელოვნების ისტორიის ინსტიტუტის ასპირანტურაში,სადაც იკვლევდა შუა საუკუნეების ხელოვნებას,კერძოდ მინიატურებს და მონუმენტურ მხატვრობას. 1951 წლიდან ის არის ამავე ინსტიტუტის მეცნიერ-თანამშრომელი. სიცოცხლის ბოლო წლებში მუშაობდა ამ ინსტიტუტის წამყვან მეცნიერ-თანამშრომლად. 1957-1074 წლებში ის მუშაობდა დ.გულიას სახელობის ენის,ლიტერატურისა და ისტორიის აფხაზურ ინსტიტუტში. მან დიდი წვლილი შეიტანა აფხაზეთის ისტორიულ-ხუროთმოძღვრული და მხატვრული მემკვიდრეობის შესწავლაში //სამწუხაროდ აქ ნათქვამი არაა რომ მას სერიოზული კონფლიქტები ჰქონდა ქართველთმოძულე და შემდეგ უბედურებათა იდეოლოგ იური ვორონოვთან რომელიც მაშინ ბატონობდა აფხაზეთის არემარეში. ასე ვთქვათ აფხაზური კონფლიქტის დაწყებისას კინაღამ მოკლეს ბატონი ლეოს სტუდენტი ვაჟი რომელიც მაშინ თბილისის სტუდქალაქში ცხოვრობდა რატომ ხარ ხარ შე მოღალატევ შერვაშიძე და არა ჩაჩბაო. ეს უბედური შემთხვევა სამწუხაროდ არც მაშინ აინტერესებდათ იმათ ვისაც ეს უნდა აინტერესებდეთ და არც ეხლა,გ.მ.